text: Itiya pasilaeno minengneng i talolongay ’alo ko finawlan, makoki’ mamirmir ko tamdaw, ci Kalas pasilaeno minengneng, hirateng saan caay pakacakod kako o sanay ningra, nanoya pasowal sa to kakitaan : “Kaenih ko tiyad toma’i ho kako, ci Kacaw ko ’ayaw micakod.” Saan. Caay ka hinapecen no kakitaan ko demak ningra, haydaen. ’Araw han o pilipalaw ni Kalas ko nian, hirateng sa: “Ano caay pakacakod a miteroc o mamapatay, ka ci Kacaw ko ’ayaw, mapatay to ci Kacaw, o akoay ko cacitodong malo fafahi ni Sawmah.” Nasa.